Jyske Efterretninger, 1787-01-26
Blandede Efterretninger. Manufacturerne i det svenske Rige befinde sig ikke i Flor. Det Skrivt, kaldet: Alle Journalers Journal, mælder: at blandt andre Aarsager hertil skal ogsaa være denne nye: At Frankerig haver faaet Tilladelse, at have et Nederlag af Vahre i Gothenborg. Vel strækker denne Tilladelse sig egentlig, efter Bogstaven, ei videre, end at de Franske der maae udlosse deres Vahre, og oplægge dem i deres egne der værende Pakhuse, men ikke afsætte eller forhandle dem i Sverrig selv. Men da man til samme Tid har betaget Told=Betienterne den Magt, at søge og randsage i Kiøbmændenes Magaziner og Huse efter fremmede Vahre, saa er fast enhver contrebande Ting saa snart den er kommen ind i Riget, frie, hvorover Manufacturisterne, ikke uden Grund, frygte for, at vorde loversvømmede med franske Vahre. En Følge heraf er allerede seet, da i Vinteren 1785 og 1786, i Stokholm taleene, meere end 300 Fabrikantere ere komne ud fra Brød og Næring, og have anholdt hos Commerce=Collegium om Passer til Udvandring. Men Kongen var saa stormodig og faderlig findet, at han lod disse fattige Folk i Vinterens Strænghed give Penge til Underholding. Et endnu større Beviis paa Fabrikernes Aftagelse giver den Stad Allingsas, som har staaet i Flor i 40 Aar, og hvis Manufacturer fornemmelig bestaae i Uldvæverier og Garn=Arbeider. Heraf vare de aarlige Forarbeidelser i Aarene 1747. til 1757., efter et Middeltal, stegne til 3 Tønder Guld, og Staden havde 1800 Jndvaanere; hvorimod i Aaret 1782. blev forarbeidet Vahre kuns for16700 Daler, og Jndvaanernes Antal var nedsunken J. Januarii. til 745 Personer. - Nu taler man i Stokholm om en nye Commercce-Contract med Frankerig, som allerede skal være sluttet og undertegnet, og hvilken skal være fordeelagtig for Sverrig. Frankerig vil tilhandle sig fra Sverrig, dette Riges Natural=Producter, Jern, Kobber, Bygningsstræ og andre behøvende Vahre, hvorimod Sverrig antager sig at bygge et Antal Skibe til Frankerigs Tieneste. Den nøiere Beskaffenhed er endnu ikke bekiendt i Publico. - Hvad der vil komme ud af den fra Frankerig erhvervede Øe, St. Barthelem i Vestindien, og af det nye Svensk Vestindisk Handels=Compagnie, vil Tiden lære. Selskabets Formaal gaaer ud paa at drive Handel og Skibsfart ikke alene paa St. Barthelem selv, men og paa de øvrige Vestindiske Øer, paa Nord=America, samt at føre Slavehandel paa Angola og de Africanske Kyster. Octroien er gaaet an fra dette Aars Begyndelse, og vedvarer i 15 paafølgende Aar, og Skibene maae alene afgaae fra Stokholm eller Gothenborg, og der igien ved Tilbagekomsten løbe ind, og udlosse deres Ladninger. -Man siger med temmelig Vished, at det skal være besluttet at ophæve Brændeviinsbrænderierne for Kongelig Regning. Men endnu veed man ikke, om det da vorder tilladt, at brænde Brændeviin, eller at forskrive Fransk Brændeviin imod en nedsat Told. J første Fald vilde dog gaae meget Korn med til Brændeviinsbrænderiet, hvilket just er det man søger at afvende, ved at ophæve de Kongelige Brænderier. Sædvanlig blev her forbrugt for 300000 Rdlr. Korn til Brændeviinsbrænderiet. En svær Summa for ethvert Land, som desuden maae kiøbe og undertiden savne Korn til Brød. Og skulde det være bedst at forskrive fremmed Brændeviin, eller fremmed Korn. -